Azərbaycan Respublikası İqtisadiyyat Nazirliyi yanında Dövlət Vergi Xidmətinin \_\_\_\_\_\_\_2020-ci il tarixli \_\_\_\_\_\_\_\_\_\_\_\_\_\_ №-li Əmri ilə təsdiq edilmişdir.

**“Sadələşdirilmiş verginin bəyannaməsi”nin tərtib edilməsi**

**Q A Y D A S I**

“**Sadələşdirilmiş verginin bəyannaməsi**” (bundan sonra Bəyannamə) Vergi Məcəlləsinin 218-ci maddəsinə əsasən Azərbaycan Respublikasının ərazisində “Sadələşdirilmiş vergi”nin ödəyicisi sayılan vergi ödəyiciləri tərəfindən tərtib edilərək hesabat dövründən sonrakı ayın 20-dən gec olmayaraq vergi orqanlarına təqdim edilir.

Bəyannamə Azərbaycan Respublikasının ərazisində “Sadələşdirilmiş vergi”nin ödəyicisi sayılan vergi ödəyiciləri tərəfindən aşağıdakı kimi tərtib edilir:

Bəyannamənin adından aşağıda yerləşən **Qeyd** yerində vergi ödəyicisinə bu bəyannamə formasının tərtib edilməsi qaydaları ilə tanış olmaq, eyni zamanda tərtibat zamanı **!** *(nida)* durğu işarəsindən və **+** *(üstəgəl)*, **/** *(bölmə)*, **%** *(faiz)* və **Z** *(zetləmə)* simvollarından istifadə etməmək şərti ilə bütün yazı damalarını yalnız **böyük çap hərfləri** ilə doldurmaq tövsiyyə olunur. Bəyannamə kağız formada doldurularkən **qara** və ya **göy rəngli diyircəkli qələmlə** tərtib edilməsi mütləqdir. Bəyannamə doldurularkən qaralamalara və düzəlişlərə yol verilmir. Bəyannamədə məbləğlər hər xanada bir rəqəm olmaqla əks etdirilir.

Təqdim olunmuş bəyannamədə aparılan hesablamalardakı riyazi səhvlər vergi orqanı tərəfindən düzəldilir və müvafiq proqram təminatı vasitəsi ilə düzgün hesablanmış vergi məbləğləri birbaşa baza göstəricilərinə daxil edilir.

Vergi orqanı tərəfindən vergi hesabatı Vergi Məcəlləsinin 72.6.1-ci-72.6.5-ci maddələrində göstərilən hallardan biri olduqda qəbul edilmir.

Bəyannamənin “**Bəyannamə təqdim edilən vergi orqanının adı**” sətri üzrə xanalarda bəyannamənin təqdim edildiyi (vergi ödəyicisinin qeydiyyatda olduğu) vergi orqanının adı qeyd olunur:

***Misal:*** *Bəyannamə* ***Laçın rayon Vergilər Şöbəsinə*** *təqdim edilərsə, müvafiq xanalarda vergi orqanının adı bu qaydada yazılır:*



**Bölmə 1.** **Vergi ödəyicisi haqqında ümumi məlumat**

Bəyannamənin “**Vergi ödəyicisi haqqında ümumi məlumatlar”** adlanan **1 nömrəli Bölməsi**ndə ödəyicinin bu bəyannamənin aid olduğu hesabat dövrü üçün fəaliyyəti ilə bağlı ümumi göstəricilər qeyd olunur.

**1 nömrəli** “**VÖEN**” adlı 10-xanalıq sətirdə vergi ödəyicisinin VÖEN-i qeyd olunur.

***Misal:*** *Vergi ödəyicisinin* ***1500315641*** *saylı VÖEN-i bu qaydada yazılır:*

****

**2 nömrəli** “**Vergi ödəyicisinin tam adı**” xanalarında vergi ödəyicisi fiziki şəxs olduğu halda, onun adı, soyadı və atasının adı, hüquqi şəxs olduqda isə, onun tam hüquqi adı qeyd olunur.

***Misal:*** *Bəyannamə* ***“İnkişaf” Məhdud Məsuliyyətli Cəmiyyəti*** *tərəfindən təqdim edilərsə, müvafiq xanalarda vergi ödəyicisinin adı bu qaydada yazılır:*

****

**3 nömrəli** “**Əsas fəaliyyət növünün kodu**” adlı sətrin müvafiq xanalarında vergi ödəyicisinin əsas fəaliyyət növünün statistik kodu və əsas fəaliyyət növünün “**adı**” yazılır:

***Misal:*** *“İnkişaf” Məhdud Məsuliyyətli Cəmiyyəti* ***69202*** *statistik kodu olan* ***Auditor fəaliyyəti*** *ilə məşğul olur.*

Bu halda müvafiq xanalar aşağıdakı qay­dada doldurulur:

****

**4 nömrəli** “**Təqdim olunmuş əlavələrin vərəq sayı**” adlı sətrin 3-xanalıq çərçivəsində bəyannamə ilə birlikdə təqdim olunan Əlavələrin vərəqlərinin sayı qeyd olunur. Hesabat ilinin **4-cü rübü,** **ləğv olma** və ya bu vergi üzrə **fəaliyyətin dayandırılması ilə əlaqədar (yekun) bəyannamə Əlavələri** ilə birlikdə təqdim edilməlidir. Digər hallarda isə bəyannamə **2 və 3 nömrəli Əlavələr** ilə birlikdə təqdim edilməlidir.

***Misal: “****İnkişaf” Məhdud Məsuliyyətli Cəmiyyətinin bəyannamə ilə birlikdə təqdim etdiyi Əlavələr* ***4 vərəq****dən ibarətdirsə, təqdim olunmuş vərəqlərin sayı xanalarda sağdan sola aşağıdakı kimi doldurulur:*

****


**5 nömrəli** “**Bəyannamənin növü**” adlı sətirdə təqdim olunan bəyannamənin hansı növə aid olmasından asılı olaraq, yəni hesabat rübü üzrə tərtib edildikdə “**Cari**”, əvvəlki hesabat dövrləri və ya təqdim edilmiş cari dövr üzrə dürüstləşməyə dair hesabat tərtib edildiyi halda “**Dəqiqləşdirilmiş**” xanasında**,** səyyar vergi yoxlaması başa çatdıqdan sonra yoxlama zamanı aşkar edilməyən və vergi öhdəliyinin yaranmasına səbəb olan hallara görə bəyannamə təqdim edildiyi halda“**Könüllü açıqlama**” və yaxud ləğv olunduqda “**Ləğv olunma**” xanasında “**X**” işarəsi qoyulur. “**Ləğv olunma**” xanasında “**X**” işarəsi qoyulduqda həmin sətrin qarşısındakı xanalarda (hər xanada bir rəqəmlə) vergi ödəyicisinin ləğv olunduğu tarix göstərilməlidir: “**Ləğv olunma**” bəyannaməsi vergi ödəyicisi tərəfindən yalnız ləğv edilməsi barədə müvafiq ərizə vergi orqanına təqdim edildiyi halda tərtib edilib təqdim edilməlidir.

***Misal:*** *“İnkişaf” Məhdud Məsuliyyətli Cəmiyyəti cari hesabat dövrü üçün bəyannamə təqdim edirsə, müvafiq xanada işarə bu qaydada qoyulur:*



***Misal:*** *Qərara əsasən “İnkişaf” Məhdud Məsuliyyətli Cəmiyyəti* ***10 mart 2020-ci il*** *tarixdən ləğv olunur.*

Bu halda müəssisənin ləğv olunması barədə son bəyannamənin 5-ci sətrinin “**Ləğv olunma**” xanaları soldan sağa doğru ilk iki xanada “gün”, sonrakı iki xanada “ay”, sonuncu dörd xanada isə “il” aşağıdakı kimi yazılmalıdır:




Təqdim edilən dəqiqləşdirilmiş bəyannamə vergi ödəyicisinə vergi orqanı tərəfindən göndərilmiş “Vergi orqanına dəqiqləşdirilmiş vergi bəyannaməsinin və ya kənarlaşmaya dair yazılı izahatın təqdim edilməsi barədə” Bildiriş ilə əlaqədar olduğu halda **5.1-ci** “**Dəqiqləşdirilmiş bəyannamənin təqdim edilməsi barədə bildirişin nömrəsi**” adlı sətirdəvergi ödəyicisinə vergi orqanı tərəfindən göndərilmiş **“**Vergi orqanına dəqiqləşdirilmiş vergi bəyannaməsinin və ya kənarlaşmaya dair yazılı izahatın təqdim edilməsi barədə” Bildirişin nömrəsi yazılmalıdır. Bildirişin nömrəsi yazılmadıqda və ya səhv yazıldıqda bu bəyannamə bildiriş üzrə verilmiş dəqiləşdirilmiş bəyannamə hesab edilmir.



**6 nömrəli** “**Şəhadətnamənin nömrəsi**” adlı sətrin qarşısındakı 16-xanalıq çərçivədə soldan sağa hər xanada bir rəqəmlə xüsusi iqtisadi zonada qeydiyyatdan keçmiş vergi ödəyicisinin xüsusi iqtisadi zonada qeydiyyat şəhadətnaməsinin nömrəsi, “**Şəhadətnamənin verilmə tarixi**” ifadəsinin qarşısındakı 8-xanalıq çərçivədə isə qeydiyyat şəhadətnaməsinin verilmə tarixi yazılır:

***Misal:*** *“İnkişaf” Məhdud Məsuliyyətli Cəmiyyəti xüsusi iqtisadi zonada fəaliyyət göstərmək üçün qeydiyyatdan keçərək şəhadətnamə almışdır. Qeydiyyat şəhadətnaməsinin nömrəsi* ***1000234150270002****, verilmə tarixi isə* ***01.01.2020-ci il****dir.*

Bu halda müvafiq xanalar aşağıdakı qay­dada doldurulur:



**7 nömrəli** “**Vergi dövrü**” adlı sətirdə **B** işarəsindən sonrakı 6-xanalıq çərçivədə bəyannamənin hansı hesabat rübə aid olmasından asılı olaraq müvafıq rüb və il yazılır.

***Misal:*** *“İnkişaf” Məhdud Məsuliyyətli Cəmiyyəti* ***2020-ci ilin 1-ci rübü*** *üçün rüblük bəyannamə təqdim edirsə vergi dövrü 7 nömrəli sətirdə aşağıdakı qaydada yazılır:*



**Bölmə 2. Verginin hesablanması**


**Hissə 1. Vergi Məcəlləsinin 220.1-ci və 220.1-1-ci maddəsinə əsasən**

Bəyannamənin 2-ci Bölməsinin **1-ci** “Vergi Məcəlləsinin 220.1-ci və 220.1-1-ci maddəsinə əsasən” hissəsinin **801-809 kod**lu sətirlərinin“**Vergi Məcəlləsinin 220.1-ci maddəsinə əsasən**”, “**Vergi Məcəlləsinin 220.1-1-ci maddəsinə əsasən**” və “**Xüsusi iqtisadi zonada**” sütunlarında vergi ödəyicisinin Vergi Məcəlləsinin müvafiq maddələrinə uyğun olaraq aşağıdakı məlumatlar qeyd olunur.

**801, 802** və **803 kod**lu “**Rübün 1-ci, 2-ci və 3-cü aylarında təqdim edilmiş malların (işlərin, xidmətlərin) və əmlakın dəyəri, manatla**” adlı sətirlərin “Vergi Məcəlləsinin 220.1-ci maddəsinə əsasən, manatla” sütununda Vergi Məcəlləsinin 218.4-cü maddəsində nəzərdə tutulmuş fəaliyyətlə məşğul olan və 218.1.2-ci maddəsində göstərilən vergi ödəyiciləri istisna olmaqla bu Məcəllənin XI fəslinin müddəaları nəzərə alınmaqla, ƏDV məqsədləri üçün qeydiyyata alınmamış və ardıcıl 12 aylıq dövrün istənilən ayında (aylarında) vergi tutulan əməliyyatlarının həcmi 200.000 manat və ondan az olan, “Vergi Məcəlləsinin 220.1-1-ci maddəsinə əsasən, manatla” sütununda vergi tutulan əməliyyatlarının həcmi ardıcıl 12 aylıq dövrün istənilən ayında (aylarında) 200.000 manatdan artıq olan **ictimai iaşə fəaliyyəti** ilə məşğul olan və “Xüsusi iqtisadi zonada, manatla” sütununda isə **Xüsusi iqtisadi zonada *fəaliyyəti***olan vergi ödəyiciləri tərəfindən müvafiq sütunlarda aylar üzrə təqdim etdiyi malların (işlərin, xidmətlərin) dəyəri əks etdirilir.

***Misal:*** *Vergi tutulan əməliyyatlarının həcmi ardıcıl 12 aylıq dövrün istənilən ayında (aylarında) 200.000 manatdan artıq olan ictimai iaşə fəaliyyətləri ilə məşğul olan “Tərəqqi” MMC-nin 2020-ci ilin yanvar ayında 60.000,0 manat, fevral ayında 50.000,0 manat və mart ayında 55.000,0 manat dəyərində istehlak məqsədilə hazırlanmış qida məhsulları təqdim etmişdir.*


Bu halda “**Vergi Məcəlləsinin 220.1-1-ci maddəsinə əsasən**” sütunun C1 xanalarında ictimai iaşə fəaliyyəti bağlı təqdim edilmiş işlərin xidmətlərin dəyəri aşağıdakı kimi yazılır:




**804** kodlu “**Rüb üzrə təqdim edilmiş mallara (işlərə, xidmətlərə) və əmlaka görə əldə edilmiş ümumi hasilatın, habelə satışdankənar gəlirlərin (ödəmə mənbəyində vergi tutulmuş gəlirlər istisna edilməklə) həcmi**” adlı sətrin “**Vergi Məcəlləsinin 220.1-ci maddəsinə əsasən**” sütununun B1 xanasında Vergi Məcəlləsinin 218.4-cü maddəsində nəzərdə tutulmuş fəaliyyətlə məşğul olan və 218.1.2-ci maddəsində göstərilən vergi ödəyiciləri istisna olmaqla bu Məcəllənin XI fəslinin müddəaları nəzərə alınmaqla, ƏDV məqsədləri üçün qeydiyyata alınmamış və ardıcıl 12 aylıq dövrün istənilən ayında (aylarında) vergi tutulan əməliyyatlarının həcmi 200.000 manat və ondan az olan vergi ödəyicilərinin, “**Vergi Məcəlləsinin 220.1-1-ci maddəsinə əsasən**” sütununun B1 xanalarında vergi tutulan əməliyyatlarının həcmi ardıcıl 12 aylıq dövrün istənilən ayında (aylarında) 200.000 manatdan artıq olan ictimai iaşə fəaliyyəti ilə məşğul olan vergi ödəyicilərinin, “**Xüsusi iqtisadi zonada**” sütununun B1 xanalarında isə xüsusi iqtisadi zonada rüb ərzində təqdim edilmiş mallara (işlərə, xidmətlərə) və əmlaka görə əldə edilmiş ümumi hasilatın həcmi yazılır.

***Misal:*** *“İnkişaf” MMC-nin* ***2020-ci ilin 1-ci rübü*** *üzrə “****Rüb üzrə təqdim edilmiş mallara (işlərə, xidmətlərə) və əmlaka görə əldə edilmiş ümumi hasilatın, habelə satışdankənar gəlirlərin (ödəmə mənbəyində vergi tutulmuş gəlirlər istisna edilməklə) həcmi****” “****Vergi Məcəlləsinin 220.1-ci maddəsinə əsasən****” fəaliyyət göstərən vergi ödəyicisi üzrə* ***63.000,0 manat*** *olmuşdur.*

Bu halda bəyannamənin **804 kod**lu sütununun B1 xanalarında təqdim edilmiş malların (işlərin, xidmətlərin) dəyəri aşağıdakı kimi yazılır:




***Misal:*** *Vergi tutulan əməliyyatlarının həcmi ardıcıl 12 aylıq dövrün istənilən ayında (aylarında) 200.000 manatdan artıq olan ictimai iaşə fəaliyyətləri ilə məşğul olan “Tərəqqi” MMC-nin* ***2020-ci ilin******1-ci rübündə*** *təqdim edilmiş istehlak məqsədilə hazırlanmış qida məhsullarına görə əldə edilmiş ümumi hasilatın həcmi* ***165.000,0 manat və digər şəxslərin “Tərəqqi” MMC-nin əvvəlki hesabat dövrlərində təqdim etdiyi ictimai iaşə xidmətlərinə görə olan debitor borcları üzrə 25.000 manat ödəniş olmaqla ümumilikdə 190.000 manat hasilatı olmuşdur****.* Bu halda “**Vergi Məcəlləsinin 220.1-1-ci maddəsinə əsasən**” sütunlarının C1 xanalarında təqdim edilmiş istehlak məqsədilə hazırlanmış qida məhsullarının dəyəri aşağıdakı kimi yazılır:



**804.1 kod**lu “**satışdankənar gəlirlərdən (ödəmə mənbəyində vergi tutulmuş gəlirlər istisna edilməklə)**” adlı sətrin **“Vergi Məcəlləsinin 220.1-ci maddəsinə əsasən**”, “**Vergi Məcəlləsinin 220.1-1-ci maddəsinə əsasən**” və “**Xüsusi iqtisadi zonada**” sütunlarının B1 xanalarında müvafiq sütunlar üzrə rüb ərzində satışdankənar gəlirlərin (ödəmə mənbəyində vergi tutulmuş gəlirlər istisna edilməklə)həcmi yazılır.

***Misal****: “İnkişaf” MMC-nin* ***2020-ci ilin 1-ci rübü*** *üzrə “****satışdankənar gəlirlərdən (ödəmə mənbəyində vergi tutulmuş gəlirlər istisna edilməklə)****”* ***3.000,0 manat*** *olmuşdur.*

Bu halda bəyannamənin **804.1 kod**lu **sətrinin** “**Vergi Məcəlləsinin 220.1-ci maddəsinə əsasən**” sütununun B1 xanalarında satışdankənar gəlirlərin (ödəmə mənbəyində vergi tutulmuş gəlirlər istisna edilməklə) dəyəri aşağıdakı kimi yazılır:




**804.2 kod**lu“**Pərakəndə satış qaydasında malların satışının həyata keçirilməsi üzrə ticarət fəaliyyəti və (və ya) ictimai iaşə fəaliyyəti üzrə əldə edilmiş ümumi hasilatın həcmi**” adlı sətrin “**Vergi Məcəlləsinin 220.1-ci maddəsinə əsasən**”, “**Vergi Məcəlləsinin 220.1-1-ci maddəsinə əsasən**” və “**Xüsusi iqtisadi zonada**” sütunlarının B1 xanalarında müvafiq sütunlar üzrə rüb ərzində pərakəndə satış qaydasında malların satışının həyata keçirilməsi üzrə ticarət fəaliyyəti və (və ya) ictimai iaşə fəaliyyəti üzrə ümumi hasilatın həcmi yazılır.


**804.2.1 kod**lu “**o cümlədən elektron ticarətdən**” adlı sətrin “**Vergi Məcəlləsinin 220.1-ci maddəsinə əsasən**”, “**Vergi Məcəlləsinin 220.1-1-ci maddəsinə əsasən**” və “**Xüsusi iqtisadi zonada**” sütunlarının B1 xanalarında pərakəndə satışından əldə edilmiş ümumi hasilatın həcmində elektron ticarətdən əldə edilmiş ümumi hasilata aid olan həcmi yazılır.

**804.2.2 kod**lu “**vergi orqanında uçotda olmayan şəxslər (istehlakçılar) tərəfindən POS-terminal vasitəsilə aparılan ödənişlərin məbləği**” adlı sətrin “**Vergi Məcəlləsinin 220.1-ci maddəsinə əsasən**”, “**Vergi Məcəlləsinin 220.1-1-ci maddəsinə əsasən**” və “**Xüsusi iqtisadi zonada**” sütunlarının B1 xanalarında müvafiq sütunlar üzrə rüb ərzində pərakəndə satış qaydasında malların satışının həyata keçirilməsi üzrə ticarət fəaliyyəti və (və ya) ictimai iaşə fəaliyyəti üzrə əldə edilmiş ümumi hasilatın həcmində **POS-terminal vasitəsilə nağdsız qaydada aparılan ödənişin** həcmi yazılır.

***Misal****: “İnkişaf” MMC-nin* ***2020-ci ilin 1-ci rübü*** *üzrə p****ərakəndə satış fəaliyyəti üzrə əldə edilmiş ümumi hasilatın həcmi******10.000,00 manat olmuş,*** *bunun da* ***3.000,00 manatı elektron ticarətdən əldə*** *edilmiş hasilata, həmçinin əldə edilmiş ümumi hasilatın həcminin (10.000,00 manat)* ***5.000,00 manatı******vergi orqanında uçotda olmayan şəxslər tərəfindən POS-terminal vasitəsilə aparılan ödənişlərin məbləğinə aiddir****.*


Bu halda bəyannamənin **804.2, 804.2.1** və **804.2.2 kod**lu **sətirlərinin** “**Vergi Məcəlləsinin 220.1-ci maddəsinə əsasən**” sütununun B1 xanalarında pərakəndə satışdan əldə edilmiş ümumi hasilatın həcmi, o cümlədən elektron ticarətdən əldə edilmiş hasilatın həcmi, həmçinin **vergi orqanında uçotda olmayan şəxslər tərəfindən POS-terminal vasitəsilə aparılan ödənişlərin məbləği üzrə** hasilatın həcmi aşağıdakı kimi yazılır:






**805 kod**lu “**Verginin dərəcəsi, faizlə**” adlı sətrin “**Vergi Məcəlləsinin 220.1-ci maddəsinə əsasən**” sütununun B3 xanasına **Vergi Məcəlləsinin 220.1-ci maddəsinə əsasən müəyyən edilmiş vergi dərəcəsi**, “**Vergi Məcəlləsinin 220.1-1-ci maddəsinə əsasən**” sütununun B3 xanasında **Vergi Məcəlləsinin 220.1-1-ci maddəsinə əsasən müəyyən edilmiş vergi dərəcəsi**, “**Xüsusi iqtisadi zonada**” sütununun B3 xanasında isə “Xüsusi iqtisadi zonalar haqqında” Azərbaycan Respublikasının Qanununun **18.2-ci** maddəsinə əsasən tətbiq olunmuş s**adələşdirilmiş verginin dərəcəsi** faizlə yazılır.

***Misal:*** *Vergi Məcəlləsinin* ***220.1-ci, 220.1-1-ci*** *və “Xüsusi iqtisadi zonalar haqqında” Azərbaycan Respublikasının Qanununun* ***18.2-ci*** *maddəsinə əsasən tətbiq olunmuş s****adələşdirilmiş verginin dərəcələri*** *müvafiq olaraq* B3 *xanalarında aşağıdakı kimi yazılır:*



**806 kod**lu “**Hesablanmış verginin məbləği**” adlı sətrin B2 xanasındakı məbləğ, müvafiq sütunlar üzrə bəyannamənin **804 kod**lusətrinin B1 xanasındakı məbləği **805 kod**lusətrinin B3 xanasındakı verginin dərəcəsinə vurmaqla, hesablanıb (**manatla**) yazılır.

***Misal:*** *“İnkişaf” MMC-nin* ***2020-ci ilin 1-ci rübü*** *üzrə təqdim edilmiş mallara (işlərə, xidmətlərə) və əmlaka görə əldə edilmiş ümumi hasilatının və satışdankənar gəlirlərinin həcmi* ***10.000,0 manat****a tətbiq edilmiş* ***2 faiz*** *vergi dərəcəsi ilə hesablanmış* ***200,0 (10.000,0 manat×2,0%)******manat,******vergi məbləği*** *bəyannamənin* ***806 kod****lu**sətrin* B2 *xanalarında müvafiq olaraq aşağıdakı kimi yazılır:*



**807 kod**lu “**Azaldılmalı verginin məbləği**” adlı sətrində **807.1 kodlu “Vergi Məcəlləsinin 218-1.2-ci maddəsinə əsasən azaldılmalı verginin məbləği”** ilə **807.2 kodlu “VM-nin 224.1.4-cü və 224.3-cü maddələri ilə müəyyən edilən vergi ödəyiciləri tərəfindən hesablanmış sadələşdirilmiş vergi məbləğinin 50 faizi”** sətirlərinin müvafiq sütunları üzrə cəmi məbləğləri qeyd olunur.

**807.1 kodlu “Vergi Məcəlləsinin 218-1.2-ci maddəsinə əsasən azaldılmalı verginin məbləği”** sətrində pərakəndə satış qaydasında malların satışının həyata keçirilməsi üzrə ticarət fəaliyyəti və (və ya) ictimai iaşə fəaliyyəti ilə məşğul olan sadələşdirilmiş vergi ödəyicilərinin büdcəyə ödənilməli olan vergisinin məbləğindən vergi orqanında uçotda olmayan şəxslər tərəfindən POS-terminal vasitəsilə aparılan ödənişlərin məbləğinin ümumi hasilatdakı xüsusi çəkisinə uyğun müəyyən edilən azaldılan verginin məbləği, **807.2 kodlu “VM-nin 224.1.4-cü və 224.3-cü maddələri ilə müəyyən edilən vergi ödəyiciləri tərəfindən hesablanmış sadələşdirilmiş vergi məbləğinin 50 faizi” sətrinin “Vergi Məcəlləsinin 220.1-ci maddəsinə əsasən, manatla” sütununda** VM-nin 224.1.4-cü maddəsinə əsasən bu Məcəllənin 222.5.5-ci maddəsində göstərilən fəaliyyətlə məşğul olan şəxslərin bu Məcəllənin 220.1-1-ci maddəsi ilə müəyyən edilən sadələşdirilmiş verginin məbləğinin 50 faizinə uyğun olaraq azaldılmalı verginin və həmin sətrin **“Vergi Məcəlləsinin 220.1-1-ci maddəsinə əsasən, manatla”** sütununda isə VM-nin 224.3-cü maddəsinə əsasən Bu Məcəllənin 218-ci maddəsinə uyğun olaraq sadələşdirilmiş verginin ödəyicisi olmaq hüququndan istifadə edən şəxslərin bu Məcəllənin 220.1-ci maddəsində göstərilən dərəcə ilə hesablanan sadələşdirilmiş verginin məbləğinin 50 faizinə uyğun olaraq azaldılmalı verginin məbləği yazılır.

***Misal:*** *Kiçik sahibkarlıq subyekti olan**“İnkişaf” MMC-nin* ***2020-ci ilin 1-ci rübü*** *üzrə p****ərakəndə satış qaydasında malların satışının həyata keçirilməsi üzrə ticarət fəaliyyəti üzrə əldə edilmiş ümumi hasilatın həcmi******10.000,00 manat olmuş,*** *bunun da* ***5.000,0 manatı******vergi orqanında uçotda olmayan şəxslər tərəfindən POS-terminal vasitəsilə aparılan ödənişlərin məbləğinə aiddir****.*

Bu halda bəyannamənin **807.1-ci** “**Vergi Məcəlləsinin 218-1.2-ci maddəsinə əsasən azaldılmalı verginin məbləği**” sətrində vergidən güzəşt məbləği 25,0 manat (10.000,0×2%)×(5.000/10.000)×25%) təşkil edir. Bu göstəricilər bəyannamədə aşağıdakı kimi qeyd edilir.



**808 kodlu** “01.01.2019-cu ilədək Bakı şəhərində fəaliyyət üzrə aparılan əməliyyatlardan daxil olan hasilatın məbləği və vergi məbləği (Vergi dərəcəsi 4 faiz)” adlı sətirdə 01.01.2019-cu ilədək Bakı şəhərində fəaliyyət göstərən vergi ödəyicilərinin təqdim etdiyi mallara (işlərə, xidmətlərə) görə ödənilən pul vəsitlərinin məbləği (və 4 faiz vergi dərəcəsilə hesablanmış vergi məbləği, **809 kodlu** “01.01.2019-cu ilədək vergi tutulan əməliyyatlarının həcmi ardıcıl 12 aylıq dövrün istənilən ayında (aylarında) 200.000 manatdan artıq olan ticarət fəaliyyət üzrə aparılan əməliyyatlardan daxil olan pul vəsaitlərinin məbləği və 6 faiz vergi dərəcəsilə hesablanmış vergi məbləği müvafiq xanalarda göstərilir.

**810 kod**lu“**Ödənilməli verginin məbləği**” adlı sətrin “**Vergi Məcəlləsinin 220.1-ci maddəsinə əsasən**” sütunun B2 xanasında bəyannamənin **806-cı** sətrində *(Hesablanmış verginin məbləği)* göstərilən məbləğin **807-ci** “**Azaldılmalı verginin məbləği**” sətrində göstərilən məbləğ arasında yaranmış fərqi ilə **808-ci** “**01.01.2019-cu ilədək Bakı şəhərində fəaliyyət üzrə aparılan əməliyyatlardan daxil olan hasilatın məbləği və vergi məbləği (Vergi dərəcəsi 4 faiz)**” sətrinin B2 xanasında göstərilən məbləğin cəmi, “**Vergi Məcəlləsinin 220.1-1-ci maddəsinə əsasən**” **sütunun** B2 xanasında bəyannamənin **806-cı** sətrində *(Hesablanmış verginin məbləği)* göstərilən məbləğin **807-ci** “**Azaldılmalı verginin məbləği**” sətrində göstərilən məbləğ arasında yaranmış fərqi ilə **809-cu** “01.01.2019-cu ilədək ticarət fəaliyyət üzrə aparılan əməliyyatlardan daxil olan hasilatın məbləği və vergi məbləği (Vergi dərəcəsi 6 faiz)” sətrinin B2xanasında göstərilən məbləğin cəmi və “**Xüsusi iqtisadi zonada**” sütunlarının B2 xanalarında bəyannamənin **806-cı** sətrində *(Hesablanmış verginin məbləği)* göstərilən məbləğin **807-ci** “**Azaldılmalı verginin məbləği**” sətrində göstərilən məbləğ arasında yaranmış fərqin məbləği göstərilir.

**Hissə 2. Vergi tutulmayan və vergidən azadolan əməliyyatlar**

**811 kod**lu “**Vergi tutulmayan və vergidən azadolan əməliyyatların məbləği**” B1 xanalarında qeyd edilir.

**811.1** kodlu “**Kənd təsərrüfatı məhsullarının istehsalçıları (o cümlədən, sənaye üsulu ilə) tərəfindən özlərinin istehsal etdikləri kənd təsərrüfatı məhsullarının satışından əldə edilmiş hasilatın həcmi**” **sətrinin** B1 xanalarında Vergi Məcəlləsinin 218-1.1.1.-ci maddəsinə müvafiq əldə edilən hasilatın**;**

**811.2** kodlu “Müvafiq icra hakimiyyəti orqanının müəyyən etdiyi orqan (qurum) (NK) tərəfindən müəyyən olunmuş qaydada dövlət büdcəsinin vəsaiti hesabına ödənilən ixrac təşviqi **sətrinin** B1 xanalarında Vergi Məcəlləsinin 218-1.1.3-cü maddəsinə müvafiq əldə edilən hasilatın**;**

**811.3 kodlu** “**Qanunla müəyyən edilmiş hallarda dövlət büdcəsinə olan vergi borclarının silinməsindən əldə olunan gəlir**” **sətirlərinin** B1 xanalarında Vergi Məcəlləsinin 218-1.1.2-ci maddəsinə müvafiq olaraq əldə edilən gəlirlər;

**811.4** kodlu “**Qanunla müəyyən olunmuş qaydada gəlirlərin və xərclərin uçotunu aparan, ƏDV-nin məqsədləri üçün qeydiyyata alınmayan və əməliyyatlarının həcmi ardıcıl 12 aylıq dövrün istənilən ayında (aylarında) 200.000 manatadək olan rezident müəssisədən alınan dividend**” **sətirlərinin** B1 xanalarında Vergi Məcəlləsinin 218-1.1.4-cü maddəsinə müvafiq ödənilən dividendlər üzrə məbləğlər yazılır.

**Hissə 3. Hesabat dövrü üzrə debitor borclarının hərəkəti barədə məlumat**

**812 kodlu** “**Debitor borclar (Vergilər istisna olmaqla)**” **sətrinin** “Hesabat dövrünün əvvəlinə debitor borc məbləği” sütununda hesabat dövrünün əvvəlinə təqdim edilmiş mallara (işlərə, xidmətlərə) görə yaranan debitor borcları barədə məbləğ, “Hesabat dövrü (rüb) üzrə daxil olan debitor borc məbləği” sütununda **rüb üzrə təqdim edilmiş** mallara (işlərə, xidmətlərə) görə yaranan debitor borcları, “Hesabat dövrünün sonuna debitor borc məbləği” sütununda isə **hesabat dövrünün sonuna** təqdim edilmiş mallara (işlərə, xidmətlərə) görə yaranan debitor borcları barədə məbləğ qeyd edilir.

**Qeyd:** **812 kodlu** “Debitor borclar” **sətrinin** “Hesabat dövrünün əvvəlinə debitor borc məbləği” sütununda qeyd edilmiş debitor borc məbləği əvvəlki hesabat dövründə təqdim edilmiş Sadələşdirilmiş vergi bəyannaməsinin “Hesabat dövrünün sonuna debitor borc məbləği” sütununda qeyd edilmiş məbləğə bərabər olmalı və ya “Hesabat dövrünün sonuna debitor borc məbləği” sütununda qeyd edilmiş məbləğ növbəti hesabat dövründə təqdim edilmiş Sadələşdirilmiş vergi bəyannaməsinin “Hesabat dövrünün əvvəlinə debitor borc məbləği” sütununda qeyd edilmiş debitor borc məbləğinə bərabər olmalıdır.

Misal 1: “A” *müəssisəsinin 2020-ci ilin 1-ci rübü ərzində təqdim etdiyi mallara görə əməliyyatların ümumi dəyəri 10.000,0 manat (1-ci ay 3.000, 2-ci ay 5.000, 3-cü ay 2.000 manat) olduğu halda, təqdim edilmiş malların dəyərinin 6.000,0 manatı 1-ci rüb ərzində daxil olmuşdur.*

*Göstərilən əməliyyatlar bəyannamədə aşağıdakı qaydada əks etdirilir.*





Misal 1-1: *2020-ci ilin 2-ci rübü üzrə həmin “A” müəssisəsinin* təqdim etdiyi *malların dəyəri 7.000,0 manat (1-ci ay 1.000, 2-ci ay 2.500, 3-cü ay 3.500 manat) olmuş və təqdim edilmiş malların dəyəri həmin ay “A” müəssisəsinə ödənilmişdir.*

*Eyni zamanda “A” müəssisəsinin 1-ci rüb ərzində yaranmış olan debitor borcunun 1.000,0 manatı 2-ci rübdə daxil olmuşdur.*

*1-ci abzasda qeyd edilən hallar 2-ci rüb üzrə təqdim edilmiş bəyannamənin müvafiq aylarında qeyd edilməlidir, lakin hasilatda eyni zamanda 1-ci rüb üzrə yaranmış lakin 2-ci rübdə daxil olmuş debitor borcun daxil olmuş hissəsi əlavə edilməklə qeyd edilməli, 1-ci rübdən yaranmış debitor borc məbləği isə 2-ci rübdə 1.000,0 manat qədər azaldılır. Göstərilən əməliyyatlar bəyannamədə aşağıdakı qaydada əks etdirilir:*




**Qeyd:** Malların təqdim edilməsi, işlərin görülməsi, xidmətlərin göstərilməsi üzrə yaranmış debitor borc məbləğləri, həmin vəsaitin daxil olduğu rübə qədər təqdim edilmiş Sadələşdirilmiş vergi bəyannamələrinin müvafiq sətrlərində əks olunmalıdır.

**Hissə 4. Vergi Məcəlləsinin 220.9-cu maddəsinə əsasən**

Bəyannamənin 2-ci Bölməsinin 4-cü “Vergi Məcəlləsinin 220.9-cu maddəsinə əsasən**”** hissəsinin **816 kod**lu “**İdman mərc oyunlarını həyata keçirən vergi ödəyicisinin (mərc oyunları Operatorunun) gəlirlərinin və hesablanmış verginin məbləği**” adlı sətrin “**Gəlirlərin məbləği, manatla**” sütununun B1 xanalarında idman mərc oyunlarının operatoru tərəfindən oyun iştirakçılarından qəbul edilmiş vəsaitin məbləği, “**Verginin dərəcəsi, faizlə**” sütununun B3 xanalarında idman mərc oyunlarını həyata keçirən vergi ödəyiciləri üçün müəyyən edilmiş vergi dərəcəsi faizlə, “**Hesablanmış verginin məbləği, manatla**” sütunun B2 xanalarında isə bəyannamənin **816 kod**lu sətrinin B1 xanasındakı məbləği həmin sətrin B3 xanasındakı verginin dərəcəsinə vurmaqla **manatla** hesablanaraq yazılır.

***Misal:*** *Mərc oyunları Operatoru olan “A” müəssisəsi tərəfindən* ***2020-ci ilin******1-ci rübü*** *üzrə iştirakçılardan qəbul edilmiş vəsaitin məbləği* ***80.000,0 manat*** *olmuşdur.*


Bu halda qeyd olunan vəsaitin məbləğinə 6 faiz vergi dərəcəsi tətbiq edilməklə hesablanmış **(80.000,0×6%=4.800,0)** **4.800,0 manat** verginin məbləği **816 kodlu** sətrin müvafiq xanalarında aşağıdakı kimi yazılır:



**817 kod**lu “**İdman mərc oyunları satıcısının gəlirlərinin və hesablanmış verginin məbləği**” adlısətrin “**Gəlirlərin məbləği, manatla**” sütununun B1 xanalarında idman mərc oyunları operatorunun mərc oyunları satıcısına verdiyi komisyon haqqının məbləği, “**Verginin dərəcəsi, faizlə**” sütununun B3 xanalarında idman mərc oyunları satıcıları üçün müəyyən edilmiş vergi dərəcəsi faizlə, “**Hesablanmış verginin məbləği, manatla**” sütunun B2 xanalarında isə Bəyannamənin **817 kod**lusətrinin B1 xanasındakı məbləği həmin sətrin B3 xanasındakı verginin dərəcəsinə vurulmaqla **manatla** hesablanaraq yazılır.

***Misal:*** *Mərc oyunları satıcısı olan fiziki şəxs - Hüseynov Nazimə mərc oyunları Operatoru tərəfindən* ***2020-ci*** *ilin* ***1-ci rübü*** *üzrə ödənilmiş komisyon haqqının məbləği* ***12.500,0 manat*** *olmuşdur.*

Bu halda qeyd olunan vəsaitin məbləğinə 4 faiz vergi dərəcəsi tətbiq edilməklə hesablanmış **(12.500,0×4%=500,0)** **500,0 manat** verginin məbləği **817 kodlu** sətrin müvafiq xanalarında aşağıdakı kimi yazılır:



**Bölmə 3. Daşınan və daşınmaz əmlak üçün ödənilən icarə haqqı üzrə ödəmə mənbəyində tutulan verginin hesablanması haqqında məlumat**

Bəyannamənin “**Daşınan və daşınmaz əmlak üçün ödənilən icarə haqqı üzrə ödəmə mənbəyində tutulan verginin hesablanması haqqında məlumat**” adlanan **3-cü bölməsi** hesabat dövründə daşınan və daşınmaz əmlak üçün ödənilən icarə haqqı üzrə ödəmə mənbəyində vergitutma öhdəliyi yaranan sadələşdirilmiş verginin ödəyiciləri tərəfindən tərtib edilir.


Hesabat dövrü üzrə vergi ödəyicisinin ödəmə mənbəyində tutulan vergilər üzrə daşınan və daşınmaz əmlak üçün ödənilən icarə haqqından başqa digər öhdəliyi yaranarsa, bu halda bəyannamənin bu bölməsi doldurulmur və vergi ödəyicisi tərəfindən hesabat dövrü üçün daşınan və daşınmaz əmlak üçün ödənilən icarə haqqı əks olunmaqla tərtib edilmiş “Ödəmə mənbəyində tutulan vergi bəyannaməsi” tərtib edilərək təqdim edilir.

Sadələşdirilmiş vergi üzrə sabit məbləğin və məcburi dövlət sosial sığorta haqqının ödənilməsi haqqında qəbz" və “Fərqlənmə nişanı” almalı olan fəaliyyət növləri ilə məşğul olan vergi ödəyicilərinin “Sadələşdirilmiş verginin bəyannaməsi”ni təqdim etmək mükəlləfiyyəti olmadığından, icarəyə götürülmüş daşınan və daşınmaz əmlak üçün ödənilən icarə haqqı üzrə ödəmə mənbəyində vergitutma öhdəliyi yarandığı halda rüblük “Ödəmə mənbəyində tutulan vergi bəyannaməsi” tərtib edilərək təqdim edilir.

Bəyannamənin **821** kodlu sətrində daşınan və daşınmaz əmlak üçün ödənilən icarə haqqının məbləği “Gəlirin məbləği, manatla” sütununun B1 xanalarında, “Verginin dərəcəsi, faizlə” **sütununun** B3 xanalarında və “Hesablanmış verginin məbləği, manatla” **sütununun** B2 xanalarında əks etdirilir.

821.3-cü sətirdə Məcəllənin 222.5-ci maddəsində göstərilən fəaliyyəti həyata keçirən şəxslər tərəfindən bu Məcəllənin 124-cü maddəsi üzrə fiziki şəxslərdən icarəyə götürülən daşınmaz əmlaklar üzrə ödəmə mənbəyində tutulan verginin məbləği 50 faizi qeyd edilir ki, bu da 821.1.2-ci sətrin 50 faizinə bərabər olur və ümumi 821-ci sətirdən azaldılır.

***Misal:*** *“Laçın” MMC* ***2020-ci ilin 1-ci rübündə*** *fiziki şəxs Vüqar Əliyevə daşınmaz əmlaka görə 1.500,0 manat və “Ağoğlan” MMC-nə isə daşınar əmlaka görə 2.100,0 manat icarə haqqı ödəmişdir. Ödənilmiş bu gəlirlərə görə ödəmə mənbəyində tutulmalı verginin məbləği* ***210 manatın 50 faiz yəni, 105 manat təşkil etmişdir. Ödəmə mənbəyində vergi aşağıdakı kimi bəyannamədə əks etdirilir:***




**5. Bəyannamənin tərtib və təqdim edilməsi ilə bağlı ümumi müddəalar.**

Bəyannamənin **Vergi ödəyicilərinin məsuliyyəti** zolağından aşağı hissənin sol tərəfində yuxarıdan aşağı göstərilmiş birinci “**Fərdi sahibkarın və ya hüquqi şəxsin rəhbərinin S.A.A., imzası**”,ikinci**“Baş mühasibin S.A.A., imzası**”, üçüncü “**Bəyannaməni tərtib edən məsul şəxsin S.A.A., imzası**” adlı çərçivələrdə vergi ödəyicisinin rəhbərinin, baş mühasibinin və bəyannaməni tərtib edən məsul şəxsin soyadı, adı və atasının adı (çərçivələrdən kənara çıxmadan) yazılmaqla onlar tərəfindən imzalanır. Bəyannamə rəhbər şəxs tərəfindən imzalandıqdan və möhürlə təsdiqləndikdən sonra möhürün sağ tərəfində olan “**Bəyannamənin tərtib edilmə tarixi**”nə dair xanalarda tərtib edilmə tarixi qeyd olunmalıdır.

***Misal:*** *“İnkişaf” MMC-nin**2020-ci - ilin 1-ci rübü üçün sadələşdirilmiş verginin bəyannaməsi rəhbər şəxs tərəfindən* ***16.04.2020-ci il*** *tarixdə imzalanmış və möhürlə təsdiq edilmişdir.*

Bu halda, “**Bəyannamənin tərtib edilmə tarixi**”nə dair xanalar aşağıdakı kimi yazılır:



Bəyannamə auditor (agent) tərəfindən tərtib edildiyi halda sağ tərəfdə yuxarı küncdə birinci “**Bəyannaməni auditor (agent) tərtib etdiyi halda onun S.A.A., imzası**” çərçivəsində auditorun (agentin) soyadı, adı və atasının adı (çərçivələrdən kənara çıxmadan) yazılmaqla imzalanır, “**Auditorun (agentin) VÖEN-i**” xanalarında VÖEN göstərilir və dairənin üzərində auditorun möhürü ilə təsdiqlənir.

Vergi orqanı tərəfindən “**Bəyannamənin qəbul edilməsi №-si və tarixi**” çərçivəsində daxil olma tarixi və qeydiyyat nömrəsi göstərilir.

“**Bəyannamənin qəbul edən şəxsin S.A.A., imzası**” çərçivəsindəbəyannaməni qəbul edən şəxsin soyadı, adı və atasının adı (çərçivədən kənara çıxmadan) yazılmaqla imzalanır.

“**Poçt ştempelinin vurulma tarixi**” xanalarında bəyannamə poçt vasitəsilə göndərildiyi halda zərfin üzərinə vurulmuş poçt ştempelinin tarixi yazılır.

***Misal:*** *“İnkişaf” MMC**2020-ci ilin 1-ci rübü üçün “Sadələşdirilmiş verginin bəyannaməsi”ni poçt vasitəsilə təqdim etmiş və bəyannamə qoyulmuş zərfin üzərinə poçt ştempelinin tarixi “****17.04.2020****” vurulmuşdur.*

Bu halda, vergi orqanı tərəfindən bəyannamənin “**Poçt ştempelinin vurulma tarixi**” xanasında tarix aşağıdakı kimi yazılır:



Bəyannamənin aşağı sağ küncdəki “**Xüsusi otağın ştampı**” çərçivəsində xüsusi otağın ştampı vurulur.

Bəyannamə vergi ödəyicisi tərəfindən birbaşa təqdim edildikdə poçt ştempelinin vurulma tarixi üzrə xanalar doldurulmur. Bəyannamə internet vasitəsi ilə təqdim edildikdə vergi orqanlarına aid olunan xanalar doldurulmur.